CELEX: 32020D2137
Language: sk
Date: 2020-12-15 00:00:00
Title: Rozhodnutie Rady (EÚ) 2020/2137 z 15. decembra 2020 o pozícii, ktorá sa má v mene Európskej únie zaujať vo Výbore CARIFORUM – EÚ pre obchod a rozvoj zriadenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o zriadenie Osobitného výboru pre služby

18.12.2020   
               
               
                  SK
               
               
                  Úradný vestník Európskej únie
               
               
                  L 430/15
               
            
         ROZHODNUTIE RADY (EÚ) 2020/2137
         z 15. decembra 2020
         o pozícii, ktorá sa má v mene Európskej únie zaujať vo Výbore CARIFORUM – EÚ pre obchod a rozvoj zriadenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o zriadenie Osobitného výboru pre služby
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (1) (ďalej len „dohoda“) bola podpísaná 15. októbra 2008 a predbežne sa vykonáva od 29. decembra 2008.
                  
               
                     (2)
                  
                  
                     Výbor CARIFORUM – EÚ pre obchod a rozvoj môže podľa článku 230 ods. 4 dohody zriaďovať a kontrolovať osobitné výbory poverené riešením záležitostí patriacich do jeho právomoci.
                  
               
                     (3)
                  
                  
                     S cieľom efektívnejšie riešiť všetky záležitosti dohody, ktoré sa týkajú obchodu so službami, má Výbor CARIFORUM – EÚ pre obchod a rozvoj v úmysle prijať rozhodnutie o zriadení Osobitného výboru pre služby.
                  
               
                     (4)
                  
                  
                     Je vhodné stanoviť pozíciu, ktorá sa má v mene Únie zaujať vo Výbore CARIFORUM – EÚ pre obchod a rozvoj, keďže rozhodnutie o zriadení Osobitného výboru pre služby bude mať právne účinky.
                  
               
                     (5)
                  
                  
                     Pozícia Únie vo Výbore CARIFORUM – EÚ pre obchod a rozvoj, pokiaľ ide o zriadenie Osobitného výboru pre služby, by preto mala byť založená na návrhu rozhodnutia Výboru CARIFORUM – EÚ pre obchod a rozvoj,
                  
               PRIJALA TOTO ROZHODNUTIE:
         
            Článok 1
            
               1.   Pozícia, ktorá sa má v mene Únie zaujať vo Výbore CARIFORUM – EÚ pre obchod a rozvoj zriadenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o zriadenie Osobitného výboru pre služby, je založená na návrhu rozhodnutia Výboru CARIFORUM – EÚ pre obchod a rozvoj (2).
            
            
               2.   Menšie zmeny návrhu rozhodnutia Výboru CARIFORUM – EÚ pre obchod a rozvoj môžu zástupcovia Únie v uvedenom výbore schváliť bez ďalšieho rozhodnutia Rady.
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 15. decembra 2020
            
               
                  Za Radu
               
               
                  predseda
               
               J. KLOECKNER
            
         
         
            (1)  Ú. v. EÚ L 289, 30.10.2008, s. 3.
         
            (2)  Pozrite dokument ST 13287/20 na http://register.consilium.europa.eu.